IT ลุ้นกำไรปี 60 โตทะลัก 343% แนะนำซื้อราคาเป้าหมาย6.90 บ.
IT ลุ้นกำไรปี 60 โต 343% แนะนำซื้อราคาเป้าหมาย 6.90 บาท
25 ธ.ค. 2560

บล.ฟินันเซีย ไซรัส ระบุในบทวิเคราะห์วันนี้(25 ธ.ค.)ว่า บริษัท ไอที ซิตี้ จำกัด (มหาชน) หรือ IT คาดกำไรสุทธิไตรมาส 4/60 สดใสต่อเนื่อง จากแรงหนุนของช้อปช่วยชาติและการลงทุนด้านฮาร์ดแวร์+ซอฟแวร์ของ E-Commerce รวมถึง SME ซึ่งแม้ไตรมาส 4 ของทุกปีจะมีค่าใช้จ่ายเพื่อปรับโครงสร้างองค์กร แต่รอบนี้จะไม่ขาดทุนเหมือนไตรมาส4/59 ที่ -9 ลบ. โดยคาดว่าจะพลิกมามีกำไรสุทธิราว 20 ลบ
หลังจากซื้อหุ้นคืนไปแล้วยังมีเงินสดเหลืออีกกว่า 340 ลบ. คาดว่าจะได้เห็น IT บริหารเงินสดในรูปแบบอื่นเพื่อเพิ่มการเติบโตแบบ Inorganic growth เช่น การซื้อกิจการที่เกี่ยวข้องกับสินค้าไอที
คาดกำไรสุทธิ 60 โต 343% เทียบช่วงเดียวกันของปีก่อน และในปี 61 โต 16% เทียบช่วงดียวกันของปีก่อน ราคาปัจจุบันซื้อขายบน PE2018 เพียง 17 เท่า และ PBV เพียง 1.2 เท่า ต่ำกว่ากลุ่มสินค้าไอทีที่ 25 เท่า และ 1.7 เท่า ตามลำดับ แนะนำซื้อ ราคาเป้าหมาย 6.90 บาท